ఎం.గోనానాయక్

ఆచార్య ఎం. గోనానాయక్ 
ఆంధ్రప్రదేశ్ రాష్ట్రం అనంతపురం జిల్లా
శింగనమల మండలం పశ్చిమ
నర్సాపురం  సమీపంలోని నాగుల గూడెం తాండకి చెందిన ప్రొఫెసర్, హైదరాబాద్ విశ్వవిద్యాలయంలోని స్కూల్ ఆఫ్ హ్యూమానిటీస్ లో తెలుగు ప్రొఫెసర్ గా పని చేస్తున్నారు.

జననం విద్యాభ్యాసం
ప్రొఫెసర్  ఎం.గోనానాయక్ 
ఆంధ్రప్రదేశ్ రాష్ట్రం, అనంతపురం జిల్లా,   శింగనమల మండలం లోని నర్సాపురం సమీపంలో నాగుల గూడెం  తాండలో భవ్య నాయక్, గంగమ్మ దంపతులకు  01 జూలై 1965లో జన్మించారు. 
శ్రీకృష్ణదేవరాయ విశ్వవిద్యాలయం
నుండి తెలుగు సాహిత్యములో ఎం.ఏ  డిగ్రీ చదివి,  ఆ తర్వాత ఏం.ఫీల్ పూర్తి చేశాడు, అదే విశ్వవిద్యాలయం నుండి పి.హెచ్.డి చేసి  డాక్టరేట్ పట్టా పొందాడు.

 వృత్తి జీవితం
ప్రొఫెసర్ ఎం. గోనానాయక్ 
బెనారస్ హిందూ విశ్వవిద్యాలయం
తో  పాటు పలు విశ్వవిద్యాలయాలలో తెలుగు అధ్యయన బోర్డు సభ్యుడిగా బాధ్యతలు స్వీకరించారు.వివిధ సంస్థలలో సెమినార్ కమిటీలకు ఛైర్మన్‌గా పనిచేశారు.హైదరాబాద్ విశ్వవిద్యాలయం , ఉస్మానియా విశ్వవిద్యాలయంలో డిపార్ట్‌మెంటల్ రీసెర్చ్ కమిటీ (DRC) సభ్యుడిగా సేవలందించారు.

అనేక విశ్వవిద్యాలయాలలో తెలుగు విభాగాలకు ప్యానెల్ ఎగ్జామినర్‌గా పనిచేశారు.
ఆంధ్రప్రదేశ్ ప్రభుత్వానికి 9వ తరగతి పాఠ్యపుస్తకంతో సహా వివిధ స్థాయిలకు ఎం.ఏ తెలుగు అధ్యయన సామగ్రి, పాఠ్యపుస్తకాలకు ఎడిటర్‌గా, UG కోర్సులకు కంటెంట్ రైటర్‌గా సేవలందించారు.హైదరాబాద్ విశ్వవిద్యాలయం , ఉస్మానియా విశ్వవిద్యాలయం, అనేక ఇతర 
విశ్వవిద్యాలయాలలో పరిశోధన పర్యవేక్షకుడిగా పనిచేస్తూ, తెలుగులో  పి.హెచ్.డి పరిశోధన చేసే విద్యార్థులు ఇతని పర్యవేక్షణలో ఎం.ఫిల్,  డాక్టరేట్ పట్టాలు పొందుతున్నారు.

రచనలు
ఆచార్య ఎం.గోనానాయక్ అనేక రచనలు చేశారు, ముఖ్యంగా గిరిజన సాహిత్యం, జానపద సాహిత్యం, సాంప్రదాయ సాహిత్యంపై దృష్టి సారించారు.
వీరి రచనలలో బతుకు (దీర్ఘకవిత), గిరిజన సాహిత్యం, రేలపూలు అనే తాండవాసుల కథలు ముఖ్యమైనవి.

అవార్డులు
2022 లో పొట్టి శ్రీరాములుతెలుగు విశ్వవిద్యాలయము హైదరాబాదు నుండి కీర్తి పురస్కారం అందుకున్నారు .

మూలాలు

వర్గం: సాహిత్య పరిశోధకులు
వర్గం:వ్యాస రచయితలు
వర్గం:ఆంధ్రప్రదేశ్
వర్గం:అనంతపురం జిల్లా కవులు
వర్గం: అనంతపురం జిల్లా రచయితలు
వర్గం:శ్రీకృష్ణదేవరాయ విశ్వవిద్యాలయం